b'\n_START_ARTICLE_\nMarij \xc4\x8cuk\n_START_SECTION_\nDelo\n_START_PARAGRAPH_\nDoslej je izdal osem samostojnih pesni\xc5\xa1kih zbirk, napisal "zamejsko trilogijo" romanov: Pena majskega vala (1998), Molk koloradskih hro\xc5\xa1\xc4\x8dev (2016) in Prah (2018), ve\xc4\x8d satiri\xc4\x8dnih nadaljevank za tr\xc5\xbea\xc5\xa1ki radio ter tri gledali\xc5\xa1ke igre, ki jih je v svojih abonmajskih sezonah uprizorilo Slovensko stalno gledali\xc5\xa1\xc4\x8de v Trstu. Kot gledali\xc5\xa1ki kritik je sodeloval z vsemi osrednjimi slovenskimi \xc4\x8dasopisi. Njegova dela so bila prevedena v \xc5\xa1tevilne tuje jezike. Sedaj je glavni urednik slovenskega informativnega sporeda in edini slovenski visoki funkcionar italijanske javne radiotelevizijske ustanove RAI. 2019 je prejel nagrado Vstajenje.'